România la Jocurile Olimpice de vară din 2020

România a participat la Jocurile Olimpice de vară din 2020 care au avut loc la Tokyo, Japonia, în perioada 23 iulie-8 august 2021 (programate inițial să aibă loc în perioada 24 iulie-9 august 2020, Jocurile au fost amânate cauza pandemiei COVID-19). Simona Radiș și Robert Glință au fost purtătorii de drapel la ceremonia de deschidere. Portdrapel la ceremonia de închidere a fost canoistul Cătălin Chirilă.
Începând din 1924, sportivii români au participat la fiecare ediție a Jocurilor Olimpice de vară, cu excepția a două ocazii: Jocurile Olimpice de vară din 1932 din Los Angeles, în perioada Marii Depresii și Jocurile Olimpice de vară din 1948 de la Londra.
Mai jos este lista numărului de concurenți la Jocuri. Rețineți că rezervele echipei de fotbal nu sunt luate în considerare:
Echipa României a ocupat locul șapte.
10 sportivii români au atins standardele de intrare, fie prin timpul de calificare, fie prin clasamentul mondial, la următoarele probe de atletism (până la maximum 3 sportivi la fiecare probă): Andrea Miklós s-a aflat deja în satul olimpic dar nu a putut să participe din cauza unor leziuni la tendonul ahilean.
Echipa națională 3x3 feminină a României s-a calificat direct la Jocurile Olimpice, ca una dintre cele patru echipe cu cea mai mare clasare, în categoria feminină din clasamentul FIBA, marcând revenirea țării la acest sport pentru prima dată din 1952.
Jucătoarele au fost anunțate la 8 iulie 2021.
România a înscris doi boxeri la turneul olimpic. Cosmin Gîrleanu (la muscă masculin) și Maria Nechita (pană feminin) au asigurat locurile echipei române fie câștigând meciul de optimi de finală, avansând la semifinală fie obținând un triumf de box-off, la Turneul European de calificare 2020 de la Londra și Paris.
România s-a calificat cu o singură barcă la C-2 1000 m masculin pentru Jocurile Olimpice, terminând pe locul cinci în cursa finală la Campionatele Mondiale ICF Canoe Sprint din 2019 din Szeged, Ungaria.
Legendă calificare: FA = Calificarea la finală (medalie); FB = Calificarea la finala B (fără medalie)
România s-a calificat la nouă din cele paisprezece bărci pentru fiecare dintre următoarele clase de canotaj în regata olimpică, majoritatea echipajelor confirmând locurile olimpice pentru bărcile lor la Campionatele Mondiale FISA din 2019 de la Ottensheim, Austria. Între timp, alte două echipaje (masculin și feminin opt) au fost adăugate după clasarea lor în primii doi la Regata de calificare finală FISA 2021 de la Lucerna, Elveția.
Legendă calificare FA=Finală A (medalie); FB=Finală B (fără medalie); FC=Finală C (fără medalie); FD=Finală D (fără medalie); FE=Finală E (fără medalie); FF=Finală F (fără medalie); SA/B=Semifinale A/B; SC/D=Semifinale C/D; SE/F=Semifinale E/F; QF=Sferturi de finală; R=Recalificări
România s-a calificat cu un singur rutier pentru cursa olimpică masculină de șosea, în virtutea topului său național 50 (pentru bărbați) din Clasamentul Mondial UCI.
România s-a calificat cu un singur rutier de munte pentru cursa de fond masculin, cu o medalie de aur în divizia sub 23 la Campionatele Mondiale UCI Mountain Bike 2019 din Mont-Sainte-Anne, Canada, marcând revenirea țării la acest sport pentru prima dată de la Atena 2004.
Echipa națională de tineret (U21) s-a calificat la Campionatul European de tineret din 2019, ajungând semifinala. La Tokyo au putut să participe fotbaliști născuți după 1 ianuarie 1997, plus alți trei de peste 24 de ani.
Antrenor: Mirel Rădoi
România a intrat în competiția olimpică cu trei gimnaști. Marian Drăgulescu, care participă la cea de-a șasea Olimpiadă, a obținut calificarea la sărituri în urma Campionatelor Mondiale de Gimnastică Artistică din 2019. Debutanta Maria Holbură, în vârstă de 19 ani, a terminat a treisprezecea din cele douăzeci de gimnaste eligibile pentru calificarea în probele individuale la Campionatele Mondiale din 2019 de la Stuttgart, Germania. Larisa Iordache a completat lista după ce s-a clasat pe locul al patrulea în turneul individual la Campionatele Europene din 2021 de la Basel, Elveția.
România nu a avut voie să trimită halterofili la Jocurile Olimpice din cauza mai multor cazuri de dopaj.
Trei judokani români s-au calificat la Jocurile Olimpice. Olimpicul de la Londra 2012 Vlăduț Simionescu (cat. +100 kg) și de două ori olimpica Andreea Chițu (cat. 52 kg) au fost selectați printre primii 18 judoka din clasele lor de greutate pe baza listei IJF World Ranking din 28 iunie 2021, în timp ce debutantul Alexandru Raicu (cat. 73 kg) a acceptat unul dintre cele 3 locuri suplimentare pentru Europa drept judoka de top din națiune în afara poziției de calificare directă.
Patru luptători români s-au calificat pentru competiția olimpică. Alina Vuc a obținut calificarea la 50 kg liber feminin la Campionatele Mondiale din 2019 unde a ocupat locul doi. La Turneul mondial de calificare olimpică la lupte din 2021, Albert Saritov a obținut argintul la 97 kg, Andreea Ana argintul la 53 kg și Alin Alexuc-Ciurariu argintul la 130 kg.
Pe 15 iunie 2021, United World Wrestling a acordat o licență olimpică suplimentară lui Kriszta Incze la categoria liberă feminină de 62 kg, după retragerea Coreei de Nord la Jocurile Olimpice.
Legendă:
Înotătorii români au atins standardele de calificare în următoarele probe (până la maximum 2 înotători la fiecare probă la timpul de calificare olimpic (OQT) și potențial 1 la timpul de selecție olimpică (OST)):
România s-a clasificat cu doi scrimeri în competiția olimpică. În martie 2021 Ana Maria Popescu a terminat prima în ierarhia mondială la spadă; Iulian Teodosiu a completat lista românească câștigând ultimul meci al sabiei masculine la Calificarea Europeană Zonală din Madrid, Spania.
România a înscris trei jucători de tenis în turneul olimpic: Mihaela Buzărnescu la simplu, și Monica Niculescu și Raluca Olaru la dublu pe baza clasamentului lor WTA combinat din 13 iunie 2021.
Patru sportivi români s-au calificat în competiția de tenis de masă la Jocurile Olimpice. Olimpicul de la Rio 2016, Ovidiu Ionescu, a obținut un triumf în semifinala etapei a treia la Turneul european de calificare de la Odivelas, Portugalia, asigurând-și unul dintre cele cinci locuri disponibile la simplu masculin prin această competiție.
Romînia s-a calificat la tir cu o singură sportivă, Laura-Georgeta Coman (Ilie), care în 2019, la Cupa Mondială de la München, Germania, a „țintit” un loc cotă.
Un arcaș român s-a calificat pentru proba individuală feminină câștigând medalia de aur și rezervându-și primul din cele șase locuri disponibile la Turneul final de calificare 2021 de la Paris, Franța.
România a participat la triatlon la Jocurile Olimpice pentru prima dată în istorie. Născut în Franța, Felix Duchampt s-a clasificat la proba masculină pe baza clasamentului individual ITU din 15 iunie 2021.
Materiale media legate de România la Jocurile Olimpice de vară din 2020 la Wikimedia Commons